Það verður sannkallaður stórleikur í 8 liða úrslitum Borgunarbikars kvenna föstudaginn 3. júlí kl. 17.30 þegar ÍBV tekur á móti liði Selfyssinga á Hásteinsvelli . Þessi sömu lið mættust í fyrra þá á heimavelli Selfoss og endaði sá leikur í vítaspyrnukeppni þar sem Selfyssingar höfðu betur . Lið ÍBV hefur farið ágætlega af stað í Pepsídeildinni og á miðvikudag er næsti heimaleikur liðsins þegar KR stúlkur koma í heimsókn og hefst leikurinn kl. 18.00 . Með sigri geta ÍBV stúlkur komið sér í efri hluta deildarinnar og því mikilvægt að við Eyjamenn mætum á Hásteinsvöll og styðjum ÍBV til sigurs .